PATVIRTINTA

 Skuodo vaikų lopšelio-darželio direktoriaus

 2020 m. rugpjūčio 20 d. įsakymu Nr. V1-64

**SKUODO VAIKŲ LOPŠELIO-DARŽELIO ASMENS DUOMENŲ APSAUGOS SPECIALISTO**

**PAREIGYBĖS APRAŠYMAS**

**I SKYRIUS**

**ASMENS DUOMENŲ APSAUGOS SPECIALISTO PAREIGYBĖ**

 1. Skuodo vaikų lopšelio-darželio (toliau – lopšelio-darželio) asmens duomenų apsaugos specialisto pareigybės aprašymas reglamentuoja specialius reikalavimus šioms pareigoms eiti, funkcijas, atsakomybę.

 2. Asmens duomenų apsaugos specialisto pareigybės grupė – specialistas.

 3. Asmens duomenų apsaugos specialisto pareigybės lygis – A2.

 4. Asmens duomenų apsaugos specialistas yra pavaldus lopšelio-darželio direktoriui.

 5. Asmens duomenų apsaugos specialistą skiria pareigoms ir atleidžia iš pareigų, nustato jo pareiginį atlyginimą, sudaro rašytinę darbo sutartį lopšelio-darželio direktorius.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

 6. Reikalavimai asmens duomenų apsaugos specialistui:

 6.1. aukštasis universitetinis bakalauro arba jam prilygintas išsilavinimas;

 6.2. būti gerai susipažinusiam su Bendrojo duomenų apsaugos reglamentu, Lietuvos Respublikos asmens duomenų teisės apsaugos įstatymu, Lietuvos Respublikos įstatymais ir poįstatyminiais teisės aktais, reglamentuojančiais duomenų apsaugą;

 6.3. mokėti valdyti, kaupti, sisteminti, apibendrinti informaciją;

 6.4. mokėti dirbti kompiuteriu „MS Office“ programiniu paketu.

**III SKYRIUS**

**ŠIAS PAREIGAS EINANČIO DARBUOTO FUNKCIJOS**

 7. Lopšelio-darželio asmens duomenų apsaugos specialistas:

 7.1. stebi, renka informaciją, analizuoja kaip Skuodo vaikų lopšelis-darželis tvarko asmens duomenis;

 7.2. rengia Skuodo vaikų lopšelio-darželio duomenų tvarkymo taisykles ir kitus dokumentus susijusius su asmens duomenų apsauga;

 7.3. kaupia gaunamą informaciją, ją analizuoja, teikia pasiūlymus Skuodo vaikų lopšelio-darželio direktoriui dėl asmens duomenų saugumo pažeidimų prevencijos ar duomenų tvarkymo procedūrų;

 7.4. konsultuoja Skuodo vaikų lopšelio-darželio darbuotojus, ugdytinių tėvus / globėjus asmens duomenų apsaugos klausimais, rengia rekomendacijas, apibendrinimus;

 7.5. pagal savo kompetenciją vykdo kitus vienkartinio pobūdžio Skuodo vaikų lopšelio-darželio direktoriaus pavedimus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pareigybės aprašymą perskaičiau, susipažinau, supratau, įsipareigoju vykdyti:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(darbuotojo vardas, pavardė, parašas, data)